Ján Geguš

Ján Geguš (* 16. máj 1793, Piliš - † 5. október 1855, Očová) bol evanjelický kňaz, pedagóg a prekladateľ.

Životopis 
Študoval v Piliši, Asóde a Poľnom Berinčoku, na evanjelických lýceách v Banskej Štiavnici, Bratislave a na bohosloveckých štúdiách na univerzite v Tübingene.

Vychovávateľ v Bíni a Sudiciach, neskôr evanjelický kaplán u Adama Lovicha v Banskej Bystrici, poverený vedením evanjelického gymnázia v Banskej Bystrici.  Od 10. apríla 1821 farár v Očovej, 1827-1830 dekan, od 1839 zvolenský konsenior. V Očovej pôsobil nepretržite 34 rokov. Roku 1836 vydal kázeň na podporu slepeckého ústavu v Pešti a jednou piesňou prispel do Kuzmányho Funebrálu (1848). Zomrel v Očovej na choleru.

Významný prekladateľ diela nemeckého pedagóga J. H. Campeho, ktoré podnetne vplývalo na školskú a ľudovýchovnú spisbu na Slovensku.

Literatúra 
 Slovenský biografický slovník
 Národnie noviny, ročník XLV. (1914), číslo 1. (3.1.1914)

Externé odkazy 
 

Slovenskí evanjelickí kňazi